सीकर/रींगस (राजस्थान). यहां खाटू मेले में एक हजार से ज्यादा भिखारी पहुंच चुके हैं। रींगस से खाटू तक 17 किमी इलाके में इनका जाल फैला है। मेले में शरीर पर नकली घाव बनाकर यहां आने वाले लोगों से पैसे वसूले जा रहे हैं। शनिवार को आधा दर्जन से ज्यादा फर्जीवाड़ा करने वाले भिखारी सामने आए। लेकिन पुलिस ने इन्हें नहीं पकड़ा। पुलिस का कहना है कि भिखारियों ने कानून व्यवस्था प्रभावित नहीं की। इसलिए इन्हें छोड़ दिया गया। भिखारी बोल- ड्रामा करने पर ही मिलते हैं रुपए...
- दरअसल शनिवार सुबह रींगस पुलिस शनिवार सुबह खाटूश्यामजी मेले की यातायात व्यवस्था को लेकर परसरामपुरिया धर्मशाला के पास गई।
- जाम देखकर पुलिस की नजर सड़क पर बैठे भिखारियों पर गई। शरीर पर गहरे घाव थे।
- हैड कांस्टेबल मालीराम लौच्छिब ने एंबुलेंस को बुलाकर भिखारियों को अस्पताल भेजा।
- इस दौरान पुलिस को देखकर आधा दर्जन से अधिक भिखारी मौके से भाग गए।
- करीब दस बजे एंबुलेंस भिखारियों को लेकर आई। इसमें चार महिलाओं सहित आधा दर्जन बच्चे शामिल थे।
इंजेक्शन देख डर गए नकली भिखारी
- रींगस के डाॅ. शैलेंद्र सिंह देवल ने बताया कि महिला भिखारियों के शरीर पर बर्न केस व फ्रेक्चर नजर आने पर इलाज शुरू की गई तो इंजेक्शन देख वे घबरा गईं।
- उन्होंने कहा कि उनके शरीर पर कोई घाव नहीं है। वह नौटंकी कर रही हैं। डॉक्टरों ने भिखारियों के प्लास्टर व पट्टियां हटाई तो कोई फ्रेक्चर नहीं मिला।
- बर्न केस वाले भिखारियों की जांच की तो हाथ के ऊपर पट्टी लगी हुई मिली। जिस पर गीला आटा लगाकर लाल रंग लगाया हुआ था।
भिखारी बोले, ड्रामा करने पर ही मिलते हैं रुपए
- हॉस्पिटल में फर्जी भिखारी उत्तर प्रदेश स्थित गोरखपुर के रहने वाले भिखारियों ने बताया कि नौटंकी करना उनके लिए जरूरी है।
- साधारण तरीके से कोई भी भीख नहीं देता है। इसलिए नकली घाव बनाते हैं। दिन में एक हजार रुपए तक कमाई करते हैं।
आगे की स्लाइड्स में पढ़ें क्या है पुलिस का तर्क...
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva